National Highways Authority of India

National Highways Authority of India (NHAI, hindi: भारतीय राष्ट्रीय राजमार्ग प्राधिकरण) er en etat underlagt den indiske regjeringen med ansvar for bygging og vedlikehold av landets riksveier (National Highways), som har en samlet lengde på over 70 000 km. NHAI Road Network Etaten er underlagt Ministry of Road Transport and Highways (Ministeriet for veitransport og hovedveier). Rajinder Pal Singh er nåværende styreleder i NHAI. 

NHAI ble stiftet gjennom promulgasjonen av National Highways of India Act i 1988. Det var først i februar 1995 at NHAI formelt ble en etat. NHAIs offisielle nettside  Etaten er ansvarlig for planlegging, bygging, vedlikehold, forvaltning og drift av Indias riksveier, som har en samlet lengde på over 71 772 km. NHAIs offisiell nettside 

 Indias veinett 
+Indias veinett KlasseLengde (km)Expressways (motorveier)1 000 kmRiksveier (samlet lengde)70 934 kmRiksveier (allerede 4/6-felts)16 000 kmRiksveier (blir gjort om til 4/6-felts) 25 000 kmState Highways (delstatsveier)154 522 km Andre hovedveier2 577 396 km Landeveier og andre veier1 433 577 km Totalt (omtrentlig)4 245 429 km

 Prosjekter 
NHAI har mandat til å gjennomføre National Highway Development Project (NHDP). NHDP gjennomføres i faser. 

 Fase I: Denne fasen ble godkjent i desember 2000, til en estimert kostnad av 300 milliarder INR. Den omfattet Golden Quadrilateral (GQ, motorveiforbindelse mellom Indias fire største byer - New Delhi, Chennai, Mumbai og Kolkata), deler av nord-sør- og øst-vest-korridoren (NS-ØV-korridorene) og forbindelse fra store havnebyer til riksveiene. 
 Fase II: Denne fasen ble godkjent i desember 2003, til en estimert kostnad av 343 milliarder INR. Den omfattet fullføringen av utbyggingen av NS-ØV-korridorene og 486 km med andre riksveier.  
 Fase IIIA: Denne fasen ble godkjent i mars 2005, til en estimert kostnad av 222 milliarder INR, og omfattet en oppgradering av 4 035 km med riksveier til firefeltsstandard. 
 Fase IIIB: Denne fasen ble godkjent i april 2006, til en estimert kostnad av 543 milliarder INR, og omfattet en oppgradering av 8 074 km med riksveier til firefeltsstandard. 
 Fase V: Denne fasen ble godkjent i oktober 2006. Den omfattet oppgradering av 6 500 km (hvorav 5 700 km er del av GQ) med riksveier til seksfeltsstandard. Denne fasen er i sin helhet finansiert av private midler med støtte fra staten.
 Fase VI: Denne fasen, som ble godkjent i november 2006, dreide seg om å bygge 1 000 km med expressways (motorveier) til en estimert kostnad av 167 milliarder INR. 
 Fase VII: Denne fasen, som ble godkjent i desember 2007 til en estimert kostnad av 167 milliarder INR, fokuserte på å bygge ringveier og overkjørsler (såkalte flyovers) for å unngå flaskehalser på bestemte strekninger. 

Fremdriften av NHDP kan følges på NHAIs offisielle nettside, der kartet blir oppdatert med jevne mellomrom. 

 Se også 
 National Highways Development Project
 Liste over indiske riksveier
 Samferdsel i India

 Referanser 

Kategori:Veier i India
Kategori:Indiske riksveier